钦定古今图书集成/明伦汇编/氏族典/第440卷 > 贾铨
## 钦定古今图书集成/明伦汇编/氏族典/第440卷 > 贾铨

按《万姓统谱》：“铨字秀纳，邯郸人。永乐甲申进士，擢刑
科给事中，掌科事，蜚声谏垣。当道者嫉之，遂出知大
理府，恩威兼著。会兴兵征麓川，大理其要冲也。铨料
理军需，虽用师数年，事集而民不扰。用靖远伯王骥
荐，累迁云南布政使，久任成功，民夷感颂。后召还滇
南都察院左副都御史，抚山东、河南，扬历中外，勋业
日伟，而闻望日隆矣。”召掌院事。以疾卒。遣官谕祭，谥
“恭靖。”